דמוקרטיה ‎ נרמסת ‎ למען ‎ שריון ‎ הממשלה‎ 

לראשונה ‎ בתולדות ‎ הכנסת: ‎ האופוזיציה ‎ החרימה ‎ ישיבות ‎ מליאה ‎ וועדות.‎ 


"ממשלת ‎ נתניהו־ליברמן־ברק ‎ היא ‎ ממשלה‎ 
מסוכנת, ‎ שבפרק ‎ זמן ‎ קצר ‎ הוכיחה, ‎ כ■ ‎ היא ‎ מוכנה‎ 
לעוות ‎ חוק■ ‎ ■סוד ‎ לפי ‎ צרכיה ‎ ולרמוס ‎ כלל■ ‎ משחק‎ 
פרלמנטריים ‎ לפי ‎ נוחיותה" ‎ -  התריע ‎ ח״כ ‎ דב ‎ חנין‎ 

(חד״ש) ‎ בריאיון ‎ ל״זו ‎ הדרך".‎ 

כל ‎ סיעות ‎ האופוזיציה ‎ התכנסו ‎ בשבוע ‎ שעבר ‎ והחליטו‎ 
להגיב ‎ על ‎ הצעדים ‎ הדורסניים ‎ של ‎ הממשלה ‎ בצעד ‎ קיצוני,‎ 
שלא ‎ ננקט ‎ בעבר: ‎ כל ‎ הח״כים ‎ של ‎ האופוזיציה ‎ החרימו ‎ את‎ 
ישיבות ‎ מליאת ‎ הכנסת ‎ ואת ‎ הישיבות ‎ של ‎ ועדות ‎ הכנסת‎ 
במשך ‎ יומיים ‎ רצופים ‎ (17־16 ‎ ביוני). ‎ במסגרת ‎ ההחרמה, ‎ סגני‎ 
יו״ר ‎ מטעם ‎ האופוזיציה ‎ לא ‎ ניהלו ‎ ישיבות ‎ מליאה, ‎ ואילו‎ 
ח״כים ‎ מהאופוזיציה, ‎ המכהנים ‎ כראשי ‎ ועדות, ‎ ביטלו ‎ ישיבות‎ 
של ‎ הוועדות. ‎ ההחרמה ‎ הייתה ‎ הנושא ‎ של ‎ השאלה ‎ הראשונה‎ 
שהופנתה ‎ לח‎ "כ ‎ דב ‎ חנין.‎ 
מדוע ‎ ננקט ‎ צעד ‎ כה ‎ חריג?‎ 

הצעד ‎ אכן ‎ חריג ‎ וההתלבטויות ‎ היו ‎ רבות. ‎ בסופו ‎ של ‎ דבר‎ 
הוחלט ‎ על ‎ דעת ‎ כל ‎ סיעות ‎ האופוזיציה ‎ לנקוט ‎ תגובה ‎ של‎ 
החרמה ‎ נוכח ‎ התנהגות ‎ אנטי-דמוקרטית ‎ קיצונית ‎ של ‎ ממשלת‎ 
נתניה ‎ ו.‎ 

המתקפה ‎ של ‎ הממשלה ‎ החלה ‎ במהלך ‎ חריג ‎ ביותר ‎ של‎ 
תיקון ‎ חוק ‎ יסוד ‎ תוך ‎ 24  שעות. ‎ כדי ‎ להשיג ‎ שינוי ‎ בחוק ‎ יסוד‎ 
יסודות ‎ התקציב, ‎ כך ‎ שיתאפשר ‎ לממשלה ‎ להגיש ‎ לכנסת‎ 
תקציב ‎ מדינה ‎ לשנתיים ‎ וגם ‎ להאריך ‎ את ‎ המועד ‎ להנחתו ‎ - 
הקואליציה ‎ הממשלתית ‎ כפתה ‎ על ‎ הכנסת ‎ הליך ‎ של ‎ אישור‎ 
הצעת ‎ החוק ‎ בדבר ‎ השינוי ‎ בשלוש ‎ קריאות ‎ תוך ‎ יממה ‎ אחת‎ 
בלבד. ‎ הליך ‎ כזה ‎ לא ‎ איפשר, ‎ במובן, ‎ דיון ‎ רציני ‎ בשינוי‎ 
הדרמטי, ‎ שנועד ‎ להבטיח ‎ לממשלה ‎ "שקט" ‎ תקציבי ‎ עד ‎ סוף‎ 
2010.‎ 

כאשר ‎ הונח ‎ התקציב ‎ לשנתיים ‎ על ‎ שולחן ‎ הכנסת ‎ נלוותה‎ 
אליו ‎ חוברת ‎ עבה ‎ במיוחד ‎ -  370  עמודים ‎ -  שכותרתה ‎ "חוק‎ 
ההתייעלות ‎ הכלכלית", ‎ הלא ‎ הוא ‎ שמו ‎ הנוכחי ‎ של ‎ "חוק‎ 
ההסדרים" ‎ הידוע ‎ לשמצה. ‎ ב״חוק ‎ ההתייעלות" ‎ כלל ‎ האוצר‎ 
מאות ‎ סעיפים, ‎ לרבות ‎ רפורמות ‎ מרחיקות ‎ לכת ‎ בבעלות ‎ על‎ 
הקרקע, ‎ בהפעלת ‎ ערוצי ‎ תקשורת ‎ וכן ‎ שורה ‎ של ‎ הפרטות ‎ ושל‎ 
שינויים ‎ בתעריפי ‎ מס.‎ 


ואיך ‎ הממשלה ‎ משריינת ‎ את ‎ עצמה?‎ 

השריון ‎ מתבטא, ‎ בין ‎ היתר, ‎ בהחלשת ‎ כוח ‎ השפעתה ‎ של‎ 
האופוזיציה. ‎ חוק ‎ שיזמה ‎ הממשלה ‎ קובע, ‎ כי ‎ אי-אמון‎ 
׳יתפוס׳ ‎ רק ‎ כאשר ‎ יתמכו ‎ בו ‎ 65  ח״כים. ‎ כך, ‎ במחי ‎ חקיקה,‎ 
נמחקה ‎ הריבונות ‎ של ‎ הרוב ‎ בן ‎ 61  ח״כים. ‎ בהמשך ‎ נקבע, ‎ כי‎ 
אי-אמון ‎ שנתקבל ‎ ייחשב ‎ ככזה, ‎ רק ‎ אם ‎ המציע ‎ יוכיח, ‎ כי ‎ בידו‎ 
לכונן ‎ מייד ‎ ממשלה ‎ חלופית.‎ 

נתניהו ‎ לא ‎ הסתפק ‎ בכך, ‎ וכך ‎ נולד ‎ ׳חוק ‎ מופז׳, ‎ שכל־כולו‎ 
נועד ‎ לאפשר ‎ לח‎ ״כ ‎ מופז ‎ ועוד ‎ 6  ח״כים ‎ להתפלג ‎ מסיעת‎ 
קדימה. ‎ עד ‎ ל׳חוק ‎ מופז׳, ‎ קבוצת ‎ ח״כים ‎ יכלה ‎ להתפלג ‎ מסיעה‎ 
רק ‎ כאשר ‎ חבריה ‎ מנו ‎ שליש ‎ ממנה. ‎ כעת ‎ נקבע, ‎ כי ‎ קבוצת‎ 
פורשים ‎ תוכר ‎ כסיעה ‎ כאשר ‎ הם ‎ מהווים ‎ שליש ‎ מהסיעה ‎ או...‎ 
שבעה ‎ ח״כים, ‎ וגם ‎ כאשר ‎ הפרישה ‎ היא ‎ במחצית ‎ הראשונה‎ 
של ‎ תקופת ‎ כהונתה ‎ של ‎ הכנסת.‎ 
כיצד ‎ נפגעו ‎ כללי ‎ העבודה ‎ של ‎ הכנסת ‎ עצמה?‎ 

ממשלת ‎ נתניהו ‎ קיצצה ‎ בזכויות ‎ האופוזיציה ‎ גם ‎ באמצעות‎ 
שינויים ‎ בתקנון ‎ הכנסת.‎ 

מאחר ‎ שהממשלה ‎ כה ‎ מנופחת, ‎ לא ‎ נותרו ‎ בסיעות‎ 
הקואליציה ‎ חברי ‎ כנסת ‎ שיישבו ‎ בוועדות. ‎ מה ‎ עשתה‎ 
הממשלה? ‎ צמצמה ‎ את ‎ מספר ‎ חברי ‎ הוועדות. ‎ כתוצאה ‎ מכך,‎ 
נפגע ‎ קשות ‎ הייצוג ‎ של ‎ סיעות ‎ קטנות ‎ בוועדות. ‎ למען ‎ אותה‎ 
מטרה ‎ הוכנס ‎ שינוי ‎ נוסף, ‎ לפיו, ‎ סגני ‎ שרים, ‎ שהם ‎ בכלל‎ 
הרשות ‎ המבצעת, ‎ יורשו ‎ להצביע ‎ בוועדות ‎ הכנסת, ‎ כאילו‎ 
שהם ‎ ח״כים ‎ מן ‎ השורה. ‎ ואז ‎ גם ‎ המציאו ‎ גרסה ‎ ישראלית ‎ של‎ 
׳החוק ‎ הנורווגי׳, ‎ המאפשר ‎ לשר ‎ אחד ‎ בכל ‎ סיעה ‎ להתפטר‎ 
מהכנסת, ‎ ובמקומו ‎ ייכנס ‎ לכנסת ‎ נציג ‎ נוסף ‎ מרשימת ‎ המפלגה.‎ 
מה ‎ מניע ‎ את ‎ נתניהו ‎ בצעדים ‎ אלה?‎ 

מניע ‎ אותו ‎ זלזול ‎ גמור ‎ בכללים ‎ דמוקרטיים. ‎ בעבר ‎ היה‎ 
נהוג, ‎ כי ‎ שינויים ‎ מהותיים ‎ היו ‎ נכנסים ‎ לתוקף ‎ בכנסת ‎ הבאה.‎ 
אך ‎ אצל ‎ נתניהו ‎ -  הכל ‎ נעשה ‎ מהיום ‎ להיום. ‎ וכאשר ‎ מוסיפים‎ 
לרשימת ‎ הצעדים ‎ רומסי ‎ הדמוקרטיה ‎ את ‎ יוזמות ‎ החקיקה‎ 
הגזענית ‎ (׳חוק ‎ הנכבה׳, ‎ ׳חוק ‎ הנאמנות׳, ‎ חוק ‎ שלילת ‎ הזכויות‎ 
ממי ‎ שאינו ‎ מכיר ‎ בישראל ‎ כמדינה ‎ יהודית־דמוקרטית), ‎ ברור‎ 
שהדמוקרטיה ‎ ממש ‎ מעצבנת ‎ את ‎ הקואליציה, ‎ הנערכת, ‎ אולי,‎ 
לעימות ‎ ממשי ‎ עם ‎ ממשל ‎ אובאמה ‎ ולאי-שקט ‎ חברתי.‎ 


חברה‎ /2‎ 


קלוריות ‎ ואותנות‎ 

"חג ‎ הספר ‎ העברי", ‎ החג ‎ הנרקיסיסטי ‎ שמקדש ‎ מדי ‎ שנה‎ 
את ‎ היותנו ‎ "עם ‎ הספר", ‎ הוא ‎ הזדמנות ‎ טובה ‎ לבחון ‎ כמה‎ 
ספרים ‎ אנחנו ‎ מאפשרים ‎ לשכנינו ‎ לקרוא. ‎ אין ‎ צורך ‎ בבדיקה‎ 
מעמיקה. ‎ התשובה ‎ היא ‎ -  אפס.‎ 

בדמיון ‎ הקולקטיבי-הפיקטיבי ‎ שלנו, ‎ אנחנו ‎ מפנטזים‎ 
שאנחנו ‎ ״עם ‎ הספר״ ‎ -  לא ‎ רק ‎ בגלל ‎ שאי-שם ‎ היינו ‎ שותפים‎ 
לכתיבת ‎ הספר ‎ המשפיע ‎ ביותר ‎ בהיסטוריה ‎ -  התנ״ך, ‎ אלא ‎ גם‎ 
בגלל ‎ איזה ‎ גניוס ‎ יהודי ‎ מיתולוגי, ‎ שאנחנו ‎ משוכנעים ‎ בקיומו,‎ 
הצד ‎ השני ‎ של ‎ יהדות ‎ השרירים, ‎ עם ‎ פרצוף ‎ למדני ‎ וערימות‎ 
של ‎ ספרים ‎ בבית. ‎ כמויות ‎ הספרים ‎ הגדלות ‎ והולכות,‎ 
שנמכרות ‎ ב״חג ‎ הספר ‎ העברי", ‎ כבר ‎ מזמן ‎ אינן ‎ אינדיקציה‎ 
לאינטלקטואליות, ‎ וכעת ‎ מסתבר ‎ שגם ‎ לא ‎ למוסריות ‎ וערכיות.‎ 

לאחרונה ‎ פורסמה ‎ רשימת ‎ המוצרים, ‎ שישראל ‎ מאפשרת‎ 
לפלסטינים ‎ לקבל ‎ דרך ‎ המעברים, ‎ הכוללת ‎ בעיקר ‎ מצרכי‎ 
מזון. ‎ כיצד ‎ נקבעה ‎ הרשימה? ‎ הלכו ‎ אנשי ‎ משרד ‎ הביטחון‎ 
לאו״ם, ‎ ושאלו: ‎ לכמה ‎ קלוריות ‎ זקוק ‎ אדם, ‎ כדי ‎ לחיות? ‎ מה‎ 
הם ‎ הפרמטרים ‎ לתזונה ‎ מינימלית? ‎ הרימו ‎ אנשי ‎ האו״ם ‎ גבה‎ 
וענו ‎ בתמיהה, ‎ כי ‎ מעולם ‎ לא ‎ נתקלו ‎ בשאלה ‎ כזאת. ‎ הרי‎ 
האו״ם ‎ מנסה ‎ לשקם ‎ אוכלוסיות ‎ במצוקה, ‎ לא ‎ להשאיר ‎ אותן‎ 
בין ‎ חיים ‎ ומוות. ‎ אבל, ‎ לא ‎ תשובה ‎ שכזאת ‎ תרפה ‎ את ‎ ידי ‎ אנשי‎ 
משרד ‎ הביטחון. ‎ הם ‎ עשו ‎ ונתחכמה ‎ (בכל ‎ זאת, ‎ "עם ‎ הספר")‎ 
והכינו ‎ רשימה ‎ של ‎ מוצרי ‎ מזון, ‎ שמותר ‎ לפלסטינים ‎ לקבל‎ 
וכאלה ‎ שלא. ‎ לצידה, ‎ ברשימת ‎ שאר ‎ המוצרים ‎ שנאסרו ‎ על‎ 
הפלסטינים ‎ לקבל, ‎ נמצאים ‎ גם... ‎ ספרים.‎ 

מדוע ‎ נאסר ‎ על ‎ הפלסטינים ‎ לקבל ‎ ספרים? ‎ מה ‎ כבר ‎ יכולים‎ 
הפלסטינים ‎ לעשות ‎ עם ‎ הספרים ‎ חוץ ‎ מאשר ‎ לקרוא ‎ אותם?‎ 
להשתמש ‎ בדפיהם ‎ להצתת ‎ בקבוקי ‎ מולוטוב? ‎ לערום ‎ אותם,‎ 
כדי ‎ לעבור ‎ באמצעותם ‎ את ‎ גדר ‎ ההפרדה? ‎ או ‎ אולי ‎ לקרוא‎ 
ספרות ‎ חתרנית?‎ 

ברור, ‎ שהאיסור ‎ הוא ‎ צעד ‎ של ‎ ענישה ‎ -  חלק ‎ ממדיניות‎ 
ענישה ‎ נרחבת, ‎ קולקטיבית, ‎ לא ‎ חוקית ‎ ולא ‎ עניינית. ‎ במחסנים‎ 
שמחוץ ‎ לעזה ‎ נערמים ‎ בגדים, ‎ נעליים ‎ וספרים, ‎ שהיו ‎ מיועדים‎ 
למיליון ‎ וחצי ‎ התושבים ‎ הפלסטינים ‎ הנצורים. ‎ לא ‎ צריך‎ 
להתפתות ‎ לקונוטציות ‎ שמעוררות ‎ ערימות ‎ כאלה, ‎ כדי ‎ לתהות‎ 
על ‎ הדרך ‎ שעבר ‎ העם ‎ היהודי ‎ בארבעים ‎ השנים ‎ האחרונות.‎ 

מהי ‎ המשמעות ‎ של ‎ היותנו ‎ עם ‎ הספר? ‎ התארכות ‎ שבוע‎ 
הספר ‎ לעשרה ‎ ימים ‎ ?  הצמיחה ‎ השנתית ‎ במכירות ‎ הספרים ‎ ? 

אנחנו ‎ מקדשים ‎ את ‎ השפה ‎ העברית ‎ אך ‎ מפחיתים‎ 
בחשיבותם ‎ של ‎ חיי ‎ אדם. ‎ אנחנו ‎ סופרים ‎ את ‎ הכותרים, ‎ ובה¬‎ 
בעת ‎ מחוקקים ‎ חוקים, ‎ שלא ‎ יאפשרו ‎ למיעוט ‎ לומר ‎ משהו‎ 
שתשתמע ‎ ממנו ‎ ביקורת ‎ כלפי ‎ המדיניות ‎ הישראלית. ‎ אנו‎ 
מתהדרים ‎ בחופש ‎ היצירה ‎ והביטוי, ‎ ובה-בעת ‎ גודרים ‎ את‎ 
המחשבה, ‎ ומשאירים ‎ את ‎ הרעיונות ‎ מעבר ‎ לחומות, ‎ ספונים‎ 
בין ‎ שרוכים ‎ ושרוולים ‎ -  שלא ‎ ילבשו ‎ צורה.‎ 

כמו ‎ בחגים ‎ אחרים, ‎ גם ‎ בחג ‎ הספר ‎ העברי ‎ מטילה ‎ ישראל‎ 
מצור ‎ על ‎ השטחים. ‎ ההתראה ‎ הפעם ‎ חמורה ‎ במיוחד ‎ -  על‎ 
הפרק ‎ לא ‎ רק ‎ חופש ‎ התנועה, ‎ אלא ‎ גם ‎ חופש ‎ המחשבה.‎ 

שרון ‎ שחף‎ 

יועצת ‎ אסטרטגית ‎ למאבקים ‎ סביבתיים ‎ וחברתיים‎ 


הטבות ‎ מס ‎ או ‎ סבסוד ‎ מעונות?‎ 

מה ‎ משותף ‎ לנאום ‎ ראש ‎ הממשלה ‎ בנימין ‎ נתניהו‎ 
באוניברסיטת ‎ בר ‎ אילן ‎ ולהחלטת ‎ הממשלה, ‎ שנתקבלה ‎ בו‎ 
ביום, ‎ להכיר ‎ בהוצאות ‎ טיפול ‎ בילדים ‎ לצרכי ‎ מס? ‎ כרגיל,‎ 
בממשלת ‎ נתניהו, ‎ מדובר ‎ בצעד ‎ אחד ‎ קדימה ‎ ושניים ‎ אחורה.‎ 

ראש ‎ הממשלה ‎ "הכיר" ‎ במדינה ‎ הפלסטינית, ‎ אבל ‎ בתנאים‎ 
ההופכים ‎ את ‎ כל ‎ הרעיון ‎ לבדיחה ‎ עצובה. ‎ הממשלה ‎ גם‎ 
"הכירה" ‎ בהוצאות ‎ הגידול ‎ בילדים, ‎ אבל ‎ הפיצוי ‎ שהנשים‎ 
יקבלו, ‎ אם ‎ בכלל, ‎ אף ‎ הוא ‎ בדיחה ‎ עצובה. ‎ הצעת ‎ החוק‎ 
החדשה ‎ שאישרה ‎ הממשלה, ‎ מוכיחה, ‎ ששר ‎ האוצר ‎ ממשיך‎ 
במאמציו ‎ לרוקן ‎ מתוכן ‎ את ‎ פסיקת ‎ בית ‎ המשפט ‎ העליון‎ 
בנושא ‎ הכרה ‎ בהוצאות ‎ טיפול ‎ בילדים ‎ לצורכי ‎ מס.‎ 

הצעת ‎ החוק ‎ מוסיפה ‎ מדרגת ‎ זיכוי ‎ אחת ‎ (או ‎ תוספת‎ 
המכונה ‎ מס ‎ הכנסה ‎ שלילי) ‎ לאם ‎ לילד ‎ עד ‎ גיל ‎ 5, ‎ וזאת ‎ החל‎ 
משנת ‎ 2011. ‎ המשמעות ‎ בפועל ‎ של ‎ הוספת ‎ נקודת ‎ זיכוי ‎ היא‎ 
תוספת ‎ שכר ‎ בנטו ‎ של ‎ כ-180 ‎ שקל ‎ בחודש ‎ בלבד, ‎ בעוד‎ 
שעלות ‎ מעון ‎ או ‎ תשלום ‎ למטפלת ‎ נעים ‎ סביב ‎ 3,500-1,500 
שקל. ‎ ההצעה ‎ הממשלתית ‎ גם ‎ קבעה ‎ תשלום ‎ יחסי, ‎ בהתאם‎ 
לחודשי ‎ עבודה, ‎ אך ‎ מתעלמת ‎ מהיקף ‎ המשרה. ‎ מכאן, ‎ שהיא‎ 
אינה ‎ מאפשרת ‎ לנשים ‎ העובדות ‎ בחלקיות ‎ מישרה ‎ ליהנות‎ 
מהטבה ‎ זו.‎ 

פסק ‎ דין ‎ ורד ‎ פרי ‎ קבע, ‎ כי ‎ יש ‎ ליישם ‎ את ‎ עקרונות ‎ ההכרה‎ 
בהוצאות ‎ הטיפול ‎ כבר ‎ בשנת ‎ 2010  ואילו ‎ לפי ‎ ההצעה‎ 
הנוכחית, ‎ האוצר ‎ דוחה ‎ את ‎ התשלום ‎ הזעיר ‎ עד ‎ ל-2015.‎ 

נכון ‎ ומוצדק ‎ לפצות ‎ משפחות ‎ על ‎ הוצאות ‎ גידול ‎ הילדים.‎ 
במדינת ‎ ישראל ‎ זול ‎ יותר ‎ לשלוח ‎ בן ‎ או ‎ בת ‎ לאוניברסיטה‎ 
מאשר ‎ "להחזיק" ‎ ילד ‎ או ‎ ילדה ‎ במעון. ‎ אך ‎ עם ‎ כל ‎ ההערכה‎ 
למגישות ‎ העתירה, ‎ שפרצה ‎ את ‎ הדרך ‎ להכרה ‎ בהוצאות, ‎ ועם‎ 
כל ‎ הגינוי ‎ לעמדה ‎ המתחמקת ‎ של ‎ האוצר, ‎ רק ‎ שליש ‎ מהנשים‎ 
העובדות ‎ בישראל ‎ משלמות ‎ מס ‎ הכנסה, ‎ ולכן ‎ רק ‎ הן ‎ עשויות‎ 
לקבל ‎ הטבת ‎ מס ‎ כלשהי. ‎ יתר ‎ הנשים ‎ אינן ‎ משלמות ‎ מס‎ 
הכנסה ‎ משום ‎ ששכרן ‎ נע ‎ סביב ‎ שכר ‎ המינימום.‎ 

כך ‎ שגם ‎ אם ‎ הפיצוי ‎ ייעשה ‎ כפי ‎ שקבע ‎ בית ‎ המשפט‎ 
("הוצאה ‎ מוכרת"), ‎ או ‎ כפי ‎ שרוצה ‎ הממשלה‎ ("נקודות ‎ זיכוי"‎ 
ב-2015‎ !) ‎ הוא ‎ מותיר ‎ את ‎ רוב ‎ הנשים ‎ -  דווקא ‎ העניות ‎ שבהן‎ 
-  מחוץ ‎ למעגל ‎ הזכאות ‎ להטבה ‎ כלשהי.‎ 

ארגון ‎ נעמ״ת ‎ שלח ‎ מכתב ‎ לשרי ‎ הממשלה, ‎ בו ‎ כתב:‎ 
"הגישה ‎ הנכונה ‎ צריכה ‎ להיות ‎ לא ‎ בכיוון ‎ של ‎ ניכוי ‎ ההוצאה,‎ 
אלא ‎ ביטול ‎ ההוצאה ‎ כליל".‎ 

בנעמ״ת ‎ ערכו ‎ תחשיב ‎ השוואתי ‎ בין ‎ כל ‎ ההצעות, ‎ והגיעו‎ 
למסקנה, ‎ כי ‎ העמדת ‎ השירות ‎ במעונות ‎ יום ‎ ובצהרונים ‎ עד ‎ גיל‎ 
8  חינם ‎ -  לא ‎ יעלה ‎ יותר ‎ מניכוי ‎ מס ‎ על ‎ הוצאות ‎ טיפול ‎ בילדים.‎ 

לכן, ‎ כדי ‎ לעשות ‎ צדק ‎ עם ‎ כל ‎ האמהות ‎ העובדות, ‎ ולא ‎ רק‎ 
עם ‎ האמהות ‎ המסודרות ‎ שביניהן, ‎ יש ‎ לחתור ‎ לפתרון ‎ שהאוצר‎ 
יתנגד ‎ לו ‎ בנחרצות: ‎ סבסוד ‎ מלא ‎ של ‎ מעונות ‎ היום. ‎ הרחבתם,‎ 
והקמת ‎ מעונות ‎ יום ‎ ליד ‎ מקומות ‎ העבודה ‎ וגם ‎ ביישובים ‎ בהם‎ 
הם ‎ עדיין ‎ לא ‎ קיימים ‎ (כגון ‎ בכפרים ‎ ערביים) ‎ וסיבסוד ‎ אמיתי‎ 
(לא ‎ "כאילו") ‎ של ‎ התשלומים ‎ עבור ‎ שירותיו, ‎ יכול ‎ לתת‎ 
פתרון ‎ חברתי, ‎ רחב, ‎ שאינו ‎ מפלה ‎ בין ‎ המיעוט ‎ של ‎ הנשים‎ 
המשתכרות ‎ היטב ‎ לבין ‎ הרוב ‎ הגדול, ‎ שהן ‎ נשים ‎ עובדות‎ 
ועניות.‎ 


אפרים ‎ דוידי‎ 


חברה‎ /3‎ 


מבטיחים ‎ לנהל ‎ מערכה ‎ נחושה ‎ נגד ‎ התקציב‎ 

חרף ‎ התמיכה ‎ שראשי ‎ ההסתדרות ‎ מעניקים ‎ לממשלה ‎ הימנית ‎ ולהצעת‎ 
התקציב ‎ ־  מגזרים ‎ רבים ‎ מתכוננים ‎ להיאבק ‎ במדיניות ‎ הכלכלית ‎ והחברתית‎ 


בקולות ‎ הקואליציה ‎ ותוך ‎ החרמת ‎ חברי ‎ הכנסת ‎ מן‎ 
האופוזיציה, ‎ אושרה ‎ בשבוע ‎ שעבר ‎ בקריאה ‎ ראשונה ‎ הצעת‎ 
תקציב ‎ המדינה ‎ לשנים ‎ 2009-2010. ‎ על ‎ האופי ‎ האנטי-חברתי‎ 
של ‎ התקציב ‎ ניתן ‎ ללמוד ‎ ממכתב ‎ ששיגר ‎ מרכז ‎ אדוה ‎ אל ‎ חברי‎ 
הכנסת, ‎ בטרם ‎ אושרה ‎ בקריאה ‎ הראשונה, ‎ ובו ‎ מספר ‎ הערות‎ 
עקרוניות. ‎ המרכז ‎ ציין ‎ במכתבו, ‎ כי ‎ בעקבות ‎ המשבר‎ 
הקפיטליסטי, ‎ קטנו ‎ הכנסות ‎ המדינה ‎ ממסים. ‎ הממשלה ‎ יכולה‎ 
הייתה ‎ להגיב ‎ בשני ‎ צעדים: ‎ עצירת ‎ מהלך ‎ הפחתת ‎ המסים‎ 
שהונהגה ‎ ב-2003: ‎ צעד ‎ זה ‎ לבדו ‎ היה ‎ מכניס ‎ לקופת ‎ המדינה‎ 
כ-3 ‎ מיליארד ‎ ש״ח ‎ מדי ‎ שנה. ‎ אך, ‎ דבקותה ‎ האידיאולוגית ‎ של‎ 
הממשלה ‎ במדיניות ‎ הפחתת ‎ מסים, ‎ על ‎ אף ‎ ההתנגדות ‎ של ‎ בנק‎ 
ישראל, ‎ על ‎ אף ‎ שטובי ‎ הכלכלנים ‎ בעולם ‎ חולקים ‎ על ‎ מדיניות‎ 
שכזאת ‎ בעת ‎ הזאת ‎ ועל ‎ אף ‎ שבארצות ‎ המערב ‎ דווקא ‎ מעלים‎ 
מסים, ‎ בייחוד ‎ על ‎ עשירים, ‎ מנעה ‎ זאת. ‎ ניתן ‎ היה ‎ גם ‎ לקצץ‎ 
בתקציב ‎ הביטחון: ‎ על ‎ פי ‎ הצעת ‎ משרד ‎ האוצר, ‎ צעד ‎ שיכול‎ 
היה ‎ להכניס ‎ לקופת ‎ האוצר ‎ בין ‎ 3  ל־5 ‎ מיליארד ‎ ש״ח, ‎ בהתאם‎ 
לתוואי ‎ הנבחר. ‎ אף ‎ שמשרד ‎ האוצר ‎ מצדד ‎ בקיצוץ ‎ תקציב‎ 
הביטחון: ‎ ועדת ‎ מרידור ‎ לבחינת ‎ תורת ‎ הביטחון ‎ של ‎ ישראל‎ 
המליצה ‎ שלא ‎ להגדיל ‎ את ‎ התקציב ‎ באופן ‎ ריאלי ‎ ועל ‎ ידי ‎ כך‎ 
להוריד ‎ באופן ‎ הדרגתי ‎ את ‎ משקל ‎ תקציב ‎ הביטחון ‎ בתמ״ג.‎ 
על ‎ אף ‎ זאת ‎ החליטה ‎ הממשלה ‎ להגדיל ‎ את ‎ התקציב ‎ בעקבות‎ 
מלחמת ‎ לבנון ‎ השנייה, ‎ לפי ‎ המלצות ‎ ועדת ‎ ברודט. ‎ כאמור,‎ 
הממשלה ‎ החליטה ‎ לדחות ‎ את ‎ שתי ‎ האפשרויות. ‎ החלופה‎ 
שנבחרה ‎ היא ‎ קיצוץ ‎ רוחבי ‎ בכל ‎ משרדי ‎ הממשלה, ‎ להוציא‎ 
משרד ‎ הביטחון, ‎ בהיקף ‎ של ‎ 6%. ‎ התוצאה‎ :  שחיקה ‎ מתמשכת‎ 
של ‎ תקציבי ‎ המשרדים ‎ החברתיים. ‎ זאת, ‎ לאחר ‎ שאלה ‎ כבר‎ 
נשחקו ‎ באופן ‎ משמעותי ‎ במהלך ‎ העשור ‎ האחרון. ‎ להלן ‎ מספר‎ 
דוגמאות: ‎ ההוצאה ‎ החברתית ‎ הכוללת ‎ של ‎ הממשלה,‎ 
בחישוב ‎ לנפש, ‎ שעמדה ‎ ב-2001 ‎ על ‎ 11,770  ש״ח, ‎ עמדה ‎ ב-‎ 
2008  על ‎ 11,000  ש״ח ‎ -  שחיקה ‎ של ‎ 6.5%; ‎ תקציב ‎ שעות‎ 
התקן ‎ בחינוך ‎ היסודי ‎ והתיכון, ‎ בחישוב ‎ לתלמיד, ‎ שעמד‎ 
בשנת ‎ 2001  על ‎ 9,329  ש״ח, ‎ עמד ‎ ב-2008 ‎ על ‎ 8,464  ש״ח ‎ - 
שחיקה ‎ של ‎ 9.3%; ‎ תקציב ‎ הפיתוח ‎ בחינוך, ‎ שעמד ‎ בשנת‎ 
2001  על ‎ 863  מיליון ‎ ש״ח, ‎ עמד ‎ בשנת ‎ 2008  על ‎ 447  מיליון‎ 
ש״ח ‎ -  שחיקה ‎ של ‎ 48%; ‎ והתקציב ‎ הממשלתי ‎ להשכלה‎ 
הגבוהה, ‎ בחישוב ‎ לסטודנט, ‎ שעמד ‎ בשנת ‎ 2001  על ‎ 43,274 
ש״ח, ‎ עמד ‎ בשנת ‎ 2008  על ‎ 36,164  ש״ח ‎ -  שחיקה ‎ של ‎ 16%.‎ 

כל ‎ הסעיפים ‎ החברתיים ‎ נפגעו‎ 

עוד ‎ נאמר ‎ במכתב ‎ ששיגר ‎ מרכז ‎ אדוה ‎ לחברי ‎ הכנסת ‎ כי‎ 
תקציב ‎ הבריאות ‎ (לא ‎ כולל ‎ חוק ‎ ביטוח ‎ בריאות ‎ ממלכתי‎ 
ושירותי ‎ בריאות ‎ הנפש), ‎ בחישוב ‎ לנפש, ‎ נשחק ‎ ב-11%;‎ 
תקציב ‎ סל ‎ הבריאות, ‎ כיוון ‎ שלא ‎ עודכן ‎ במלואו, ‎ נשחק ‎ בין‎ 
2001  ל-2008 ‎ ב־24%; ‎ תקציב ‎ הפיתוח ‎ בבריאות, ‎ שעמד‎ 
בשנת ‎ 2001  על ‎ 388  מיליון ‎ ש״ח, ‎ עמד ‎ בשנת ‎ 2008  על ‎ 265 
מיליון ‎ ש״ח ‎ -  שחיקה ‎ של ‎ 32%; ‎ ותשלומי ‎ המוסד ‎ לביטוח‎ 


לאומי, ‎ שעמדו ‎ בשנת ‎ 2001  על ‎ 52.4  מיליארד ‎ ש״ח, ‎ עמדו‎ 
בשנת ‎ 2008  על ‎ 50.1  מיליארד ‎ ש״ח ‎ -  שחיקה ‎ של ‎ 4%.‎ 

עם ‎ אישור ‎ התקציב ‎ בקריאה ‎ ראשונה ‎ החליט ‎ מרכז ‎ השלטון‎ 
המקומי ‎ על ‎ קיום ‎ הפגנת ‎ מחאה ‎ גדולה ‎ נגד ‎ הממשלה ‎ -  כולל‎ 
חסימת ‎ הכבישים ‎ המרכזיים ‎ בארץ, ‎ החל ‎ מיום ‎ ראשון ‎ ה-5‎ 
ביולי. ‎ המחאה ‎ הינה ‎ כנגד ‎ קיצוץ ‎ של ‎ כמיליארד ‎ שקל ‎ במענקי‎ 
האיזון, ‎ אך ‎ בשלטון ‎ המקומי ‎ מוסיפים ‎ לכך ‎ גם ‎ מחאה ‎ על‎ 
היטל ‎ המים ‎ החדש. ‎ יו״ר ‎ מרכז ‎ השלטון ‎ המקומי, ‎ שלמה‎ 
בוחבוט, ‎ הודיע ‎ על ‎ הפגנה ‎ במהלך ‎ ישיבה ‎ מיוחדת ‎ של‎ 
השלטון ‎ המקומי ‎ שהתקיימה ‎ ביום ‎ חמישי ‎ שעבר. ‎ המאבק‎ 
שמתכנן ‎ מרכז ‎ השלטון ‎ במשותף ‎ עם ‎ מרכז ‎ המועצות‎ 
האזוריות, ‎ יכלול ‎ בין ‎ השאר, ‎ עלייה ‎ לירושלים ‎ במטרה ‎ לקיים‎ 
הפגנת ‎ מחאה ‎ מול ‎ בית ‎ ראש ‎ הממשלה. ‎ בוחבוט ‎ הדגיש, ‎ כי‎ 
אם ‎ לא ‎ יתקבלו ‎ מענקי ‎ האיזון, ‎ כ-6,000 ‎ עובדי ‎ רשויות‎ 
יפוטרו. ‎ בוחבוט ‎ הבטיח ‎ עוד, ‎ כי ‎ מאות ‎ משאיות ‎ אשפה ‎ יעלו‎ 
בשיירה ‎ לקריית ‎ הממשלה ‎ בירושלים, ‎ שם ‎ יחכו ‎ להן ‎ עובדי‎ 
הרשויות ‎ המקומיות ‎ באוהל ‎ מחאה ‎ שיוקם ‎ מול ‎ בית ‎ ראש‎ 
הממשלה. ‎ השיירה ‎ עלולה ‎ ליצור ‎ פקקים ‎ גדולים ‎ בכבישים‎ 
המרכזיים. ‎ בוחבט ‎ הדגיש, ‎ כי ‎ זהו ‎ רק ‎ צעד ‎ ראשון ‎ במחאה ‎ של‎ 
הרשויות ‎ המקומיות: ‎ "ניסינו ‎ במשא-ומתן ‎ למנוע ‎ את ‎ צעדי‎ 
הממשלה ‎ שממוטטת ‎ עשרות ‎ רשויות ‎ מקומיות, ‎ אך ‎ כנראה‎ 
שבמדינת ‎ ישראל ‎ אין ‎ דרך ‎ של ‎ הידברות. ‎ ראש ‎ הממשלה ‎ לא‎ 
עמד ‎ וכנראה ‎ אף ‎ לא ‎ התכוון ‎ לעמוד ‎ בסיכום ‎ שהושג‎ 
בפגישתנו. ‎ "אני ‎ דורש ‎ מממשלת ‎ ישראל ‎ להחזיר ‎ את ‎ מענקי‎ 
האיזון ‎ שקוצצו ‎ מהרשויות ‎ ולהעמידם ‎ כבעבר ‎ על ‎ 3  מיליארד‎ 
שקל, ‎ להחזיר ‎ את ‎ תקציבי ‎ החינוך ‎ שקוצצו ‎ ולבטל ‎ את‎ 
הגזירות ‎ התמוהות ‎ על ‎ המים ‎ של ‎ אזרחי ‎ המדינה".‎ 

גם ‎ בתל-אביב ‎ יפגינו‎ 

גם ‎ פעילים ‎ בעשרות ‎ ארגונים ‎ לשינוי ‎ חברתי ‎ הציגו ‎ בסוף‎ 
השבוע ‎ עקרונות ‎ חלופיים ‎ לתקציב ‎ ראוי ‎ והוגן. ‎ קואליציה‎ 
חסרת ‎ תקדים ‎ בהיקפה, ‎ המונה ‎ פעילים ‎ בעשרות ‎ ארגונים‎ 
לשינוי ‎ חברתי, ‎ התאגדה ‎ יחדיו ‎ על ‎ מנת ‎ להציג ‎ מסמך ‎ ביקורתי‎ 
הסוקר ‎ את ‎ תקציב ‎ המדינה, ‎ מתייחס ‎ לפגיעתו ‎ בשוויון,‎ 
ברווחה ‎ ובסביבה, ‎ והציעה ‎ חלופות ‎ ריאליות ‎ לסעיפים‎ 
הלקויים ‎ בתקציב. ‎ הארגונים ‎ מתריעים, ‎ כי ‎ בחוק ‎ ההסדרים‎ 
לשנים ‎ 2010-2009  קיים ‎ שילוב ‎ מדאיג ‎ של ‎ הפרטה ‎ פרועה‎ 
בפיקוח ‎ מינימאלי, ‎ דלדול ‎ נוסף ‎ של ‎ רשת ‎ הביטחון ‎ הסוציאלי,‎ 
מדיניות ‎ מיסוי ‎ המיטיבה ‎ עם ‎ העשירים ‎ ופוגעת ‎ בבעלי‎ 
ההכנסות ‎ הנמוכות, ‎ ומחסור ‎ במנועי ‎ צמיחה ‎ לצמיחה ‎ כלכלית‎ 
מאוזנת, ‎ אשר ‎ תיטיב ‎ עם ‎ כל ‎ שכבות ‎ האוכלוסייה.‎ 

יצוין, ‎ שהארגונים ‎ יקיימו ‎ אירוע ‎ מחאה ‎ נגד ‎ התקציב‎ 
והמדיניות ‎ הכלכלית-חברתית ‎ של ‎ הממשלה ‎ בתל-אביב, ‎ ביום‎ 
שישי ‎ ה-3 ‎ ביולי. ‎ בארגונים ‎ אומרים: ‎ "הרפורמות ‎ שמקדם‎ 
האוצר ‎ משקפות ‎ אידיאולוגיה ‎ כלכלית ‎ מסוימת ‎ מאד,‎ 
המיטיבה ‎ עם ‎ בעלי ‎ ההון ‎ ופוגעת ‎ בעובדים ‎ ובמובטלים".‎ 


נאום ‎ נתניה ‎ 4/1 


מהי ‎ התגובה ‎ שעל ‎ השמאל ‎ לאמץ ‎ לנאום ‎ נתניהו, ‎ ולפניו ‎ ־  לנאום ‎ אובמה?‎ 
בעמוד ‎ זה ‎ ובעמוד ‎ הבא ‎ מתפרסמות ‎ דעות, ‎ המבטאות ‎ גישות ‎ שונות.‎ 
הקוראים ‎ מוזמנים ‎ לשלוח ‎ תגובות ‎ אל ‎ 11.§'1310.01מ@0?ת1‎ 


התקווה‎ 


מאת ‎ נעם ‎ הופשטטר‎ 

בחודשים ‎ האחרונים ‎ מנשבות ‎ רוחות ‎ של ‎ שינוי ‎ במזרח‎ 
התיכון. ‎ בחירתו ‎ של ‎ אובמה ‎ לנשיאות, ‎ הנאום ‎ שנשא ‎ בקהיר,‎ 
ובעקבותיו ‎ נאומו ‎ של ‎ ראש-הממשלה ‎ נתניהו, ‎ נתפשים ‎ על-ידי‎ 
רבים ‎ כהזדמנות ‎ לפוליטיקה ‎ שמזמן ‎ לא ‎ ראינו ‎ כאן ‎ - 
פוליטיקה ‎ של ‎ שלום. ‎ אולם, ‎ בקרבנו ‎ -  מי ‎ שנשאו ‎ את ‎ לפיד‎ 
האחווה ‎ והפיוס ‎ דרך ‎ שנים ‎ רבות ‎ של ‎ אלימות ‎ והקצנה ‎ - 
התגובות ‎ מסויגות, ‎ שלא ‎ לומר ‎ מזלזלות.‎ 

זווית־הראייה ‎ הרדיקלית ‎ מעניקה ‎ לנו ‎ נקודת-אחיזה ‎ יציבה‎ 
לבחינת ‎ המציאות ‎ ולניתוחה. ‎ הכרזות ‎ ושינויים ‎ נבחנים ‎ לפי‎ 
עקרונות. ‎ הדרך ‎ היא ‎ חלק ‎ בלתי-נפרד ‎ מהמטרה, ‎ והמטרה ‎ - 
בהירה, ‎ גם ‎ ביום ‎ סגריר. ‎ אולם, ‎ פוליטיקה ‎ רדיקלית ‎ עלולה‎ 
להיות ‎ גם ‎ למכשלה: ‎ החיים ‎ הפוליטיים ‎ מתנהלים ‎ בצעדים‎ 
מדודים, ‎ אפשריים, ‎ שבהכרח ‎ אינם ‎ עונים ‎ על ‎ תקוותינו‎ 
הכמוסות; ‎ צעדים ‎ ששפתם ‎ ומהותם ‎ תמיד ‎ הגמוניות ‎ יותר‎ 
מאשר ‎ מהפכניות. ‎ האתגר ‎ המתמיד ‎ של ‎ פוליטיקה ‎ רדיקלית‎ 
הוא ‎ לגשר ‎ על ‎ הפער ‎ בין ‎ חזון ‎ למציאות, ‎ נוכח ‎ המודעות‎ 
להיבטים ‎ המשמרים, ‎ המנוונים, ‎ של ‎ השינויים ‎ הפוליטיים ‎ - 
גם ‎ אלה ‎ שעשויים ‎ להיחשב ‎ להתקדמות.‎ 

כפי ‎ שמורה ‎ אותנו ‎ גרמשי, ‎ אחת ‎ הדרכים ‎ להתמודד ‎ עם‎ 
הפערים ‎ הללו ‎ היא ‎ היכולת ‎ לתרגם ‎ את ‎ הפסימיות ‎ המחויבת‎ 
בניתוח ‎ לאופטימיות ‎ בעשייה. ‎ כך, ‎ חשוב ‎ לראות ‎ את‎ 
החסרונות ‎ בגישתו ‎ של ‎ אובמה ‎ לאיזור, ‎ את ‎ הקשריה ‎ הרחבים‎ 
והמדיניות ‎ האימפריאלית-משהו ‎ עליה ‎ היא ‎ נשענת. ‎ חשוב ‎ לא‎ 
פחות, ‎ וגם ‎ קל ‎ יותר, ‎ לראות ‎ את ‎ החורים ‎ ברשת ‎ של ‎ נאום‎ 
נתניהו ‎ בבר-אילן, ‎ ולזכור ‎ את ‎ מדיניותו ‎ הכלכלית, ‎ את‎ 
הקואליציה ‎ שלו, ‎ את ‎ המשך ‎ הבנייה ‎ בהתנחלויות ‎ וכולי.‎ 
אולם, ‎ "פסימיות", ‎ אין ‎ פירושה ‎ מתן ‎ בלעדיות ‎ לשלילת‎ 
העתיד. ‎ מגמה ‎ זו, ‎ השלטת ‎ בחוגים ‎ רחבים ‎ בשמאל ‎ בישראל,‎ 
מקורה ‎ בייאוש ‎ -  לא ‎ בהבנה ‎ יתרה ‎ של ‎ המציאות.‎ 

על ‎ תנועה ‎ לשינוי ‎ חל ‎ חיוב ‎ מוסרי ‎ ומעשי ‎ לקבל ‎ עליה ‎ גם‎ 
את ‎ עול ‎ המציאות ‎ -  ליצור ‎ סדר-יום ‎ לפעולה, ‎ המגשר ‎ בין‎ 
המצב ‎ הקונקרטי ‎ לבין ‎ החזון ‎ בו ‎ היא ‎ מחזיקה. ‎ לשם ‎ כך ‎ עליה‎ 
לדבוק ‎ בתקווה ‎ -  פנימית ‎ וחיצונית. ‎ קיומה ‎ של ‎ תקווה ‎ הוא‎ 
תנאי ‎ מקדים ‎ ליצירת ‎ שינוי. ‎ אך ‎ המעבר ‎ מפסימיות‎ 
לאופטימיות ‎ קשה ‎ אולי ‎ משנדמה, ‎ בוודאי ‎ כאשר ‎ הפסימיות‎ 
הופכת ‎ לאינסטינקט.‎ 

מעטים ‎ יחלקו ‎ על ‎ כך ‎ שימין ‎ הנאלץ ‎ להכיר ‎ בעתיד ‎ של ‎ שתי‎ 
מדינות ‎ עדיף ‎ על ‎ ימין ‎ של ‎ מדינת ‎ אפרטהייד; ‎ התיזה ‎ של‎ 
"יהיה ‎ טוב ‎ רק ‎ אחרי ‎ שיהיה ‎ מספיק ‎ גרוע" ‎ לא ‎ הוכיחה ‎ את‎ 
עצמה ‎ בעשור ‎ האחרון‎ (או ‎ בכלל) ‎ -  הגרוע ‎ רק ‎ מוביל ‎ לגרוע‎ 
יותר, ‎ וסבלנות ‎ במקרים ‎ הללו ‎ אינה ‎ נחלתם ‎ של ‎ הסובלים.‎ 
קשה ‎ גם ‎ שלא ‎ להעדיף ‎ את ‎ אובמה ‎ של ‎ הומניזם ‎ ואחוות-עמים‎ 
על ‎ בוש ‎ וצ׳ייני ‎ של ‎ "ציר ‎ הרשע", ‎ או ‎ את ‎ הגישה ‎ המבקשת‎ 
דיאלוג ‎ על ‎ זו ‎ שפותרת ‎ כל ‎ בעיה ‎ בפלישה ‎ קרקעית.‎ 


גם ‎ לשיטת ‎ הביקורתיים ‎ המחמירים, ‎ יוזמת ‎ אובמה ‎ לשינוי‎ 
סדר ‎ היום ‎ במזרח ‎ התיכון ‎ יוצרת ‎ סדקים ‎ בחומה ‎ הבצורה ‎ של‎ 
מתנגדי ‎ הפיוס. ‎ לתגובתו ‎ של ‎ נתניהו, ‎ טקטית ‎ ככל ‎ שתהייה, ‎ יש‎ 
משמעות ‎ עבור ‎ הציבור ‎ שהולך ‎ אחריו, ‎ והיא ‎ מזכירה ‎ מה ‎ רב‎ 
כוחה ‎ של ‎ מדיניותה ‎ המשתנה ‎ של ‎ ארצות-הברית ‎ להשפיע ‎ על‎ 
חיינו. ‎ אנחנו ‎ בשמאל ‎ צריכים ‎ להזכיר ‎ לעצמנו ‎ שהחיים‎ 
מתקיימים ‎ גם ‎ מעבר ‎ לניתוחים, ‎ מתוחכמים ‎ ככל ‎ שיהיו.‎ 
שהסבל ‎ והייאוש ‎ אינם ‎ יכולים ‎ לחכות ‎ לתשובה ‎ השלמה‎ 
והמושלמת, ‎ שעומדת ‎ במבחני ‎ התיאורטיקנים ‎ כולם. ‎ יש ‎ לנו‎ 
הזדמנות ‎ מעשית, ‎ מסגרת ‎ ליצוק ‎ לתוכה ‎ את ‎ אהבת ‎ האדם ‎ ואת‎ 
הכוח ‎ שבבסיס ‎ אמונותינו ‎ -  מסגרת ‎ שאפשר ‎ היום ‎ להרחיב ‎ אל‎ 
מעבר ‎ לציבור ‎ המצומצם ‎ והנאמן ‎ שהתרגלנו ‎ להתייאש‎ 
בחברתו. ‎ זוהי ‎ חובתנו ‎ -  הנעימה.‎ 

אם ‎ היה ‎ צריך ‎ להעמיד ‎ את ‎ המרקסיזם ‎ על ‎ רגל ‎ אחת, ‎ הייתי‎ 
מעמיד ‎ אותו ‎ על ‎ התקווה ‎ -  האמונה ‎ באדם ‎ וברצונו ‎ ויכולתו‎ 
להגשים ‎ את ‎ עצמו, ‎ כפרט ‎ בחברת ‎ שווים. ‎ איננו ‎ צריכים ‎ ליישר‎ 
קו ‎ עם ‎ אובמה, ‎ בוודאי ‎ לא ‎ עם ‎ נתניהו ‎ ומרדפי ‎ המאחזים‎ 
המגוחכים ‎ שלו ‎ ושל ‎ ברק. ‎ אך ‎ המשימה ‎ הדחופה ‎ ביותר ‎ שלנו‎ 
כרגע ‎ היא ‎ להפוך ‎ למרקסיסטים ‎ -  למצוא ‎ את ‎ התקווה ‎ הזו‎ 
בקרבנו, ‎ להיקשר ‎ דרכה ‎ עם ‎ מי ‎ שאינם ‎ נמנים ‎ בדרך־כלל ‎ על‎ 
חוגינו, ‎ ולפעול ‎ לקידום ‎ שלום ‎ במזרח־התיכון ‎ כבר ‎ בשנתיים‎ 
הקרובות. ‎ אחרת, ‎ נימצא ‎ נמנים ‎ על ‎ אותם ‎ "קיצונים" ‎ שאנחנו‎ 
רגילים ‎ להלין ‎ עליהם, ‎ אלה ‎ שמחזקים ‎ זה ‎ את ‎ כוחו ‎ של ‎ זה‎ 
בפעולותיהם ‎ לסיכול ‎ התקווה.‎ 

הכותב ‎ פעיל ‎ ב״עיר ‎ לכולנו"‎ 


בין ‎ קלישאות ‎ לסכנות‎ 

בהגישו ‎ הצעה ‎ של ‎ חד״ש ‎ לאי-אמון ‎ בממשלה ‎ (1.6), ‎ אמר‎ 
ח״כ ‎ דב ‎ חנין, ‎ כי ‎ נאום ‎ נתניהו ‎ באוניברסיטת ‎ בר ‎ אילן ‎ היה‎ 
גיבוב ‎ של ‎ סיסמאות ‎ ומיחזור ‎ של ‎ קלישאות: ‎ "צדקתנו‎ 
ההיסטורית", ‎ מסכנותנו, ‎ וגם ‎ המלים ‎ "מדינה ‎ פלסטינית".‎ 

הנין ‎ ציין, ‎ כי ‎ בתקופת ‎ הכהונה ‎ הקודמת ‎ שלו, ‎ נתניהו ‎ כראש‎ 
ממשלה ‎ ביצע ‎ סיכול ‎ ממוקד ‎ לתהליך ‎ אוסלו, ‎ אותו ‎ הוא‎ 
התחייב ‎ להמשיך, ‎ וזה ‎ מה ‎ שיקרה ‎ להתחייבותו ‎ ל״מדינה‎ 
פלסטינית". ‎ כך ‎ קורה ‎ שנתניהו ‎ מתחייב, ‎ כביכולף ‎ ל״מפת‎ 
הדרכים", ‎ אך ‎ מפר ‎ יום ‎ יום ‎ את ‎ האיסור ‎ הכלול ‎ בה ‎ להרחיב‎ 
התנחלויות ‎ גם ‎ בשל ‎ "ריבוי ‎ טבעי".‎ 

בהמשך ‎ דבריו ‎ לעג ‎ ח״כ ‎ חנין ‎ לראשי ‎ מפלגת ‎ העבודה,‎ 
המתחרים ‎ בתמיכה ‎ בנתניהו, ‎ בניסיון ‎ להצדיק ‎ את ‎ זחילתם‎ 
לממשלת ‎ ההתנחלויות ‎ והסכנה ‎ לשלום. ‎ מפלגת ‎ העבודה‎ 
הפכה ‎ מפלגת ‎ הצביעות ‎ והבגידה ‎ המלאה ‎ באמון ‎ הבוחרים.‎ 

ממשלת ‎ נתניהו, ‎ סיכם ‎ הנין, ‎ מורכבת ‎ משני ‎ חלקים: ‎ החלק‎ 
הצבוע ‎ שאותו ‎ מייצג ‎ נתניהו, ‎ והחלק ‎ חסר ‎ הבושה, ‎ אותו‎ 
מייצג ‎ ח״כ ‎ דוד ‎ רותם, ‎ יחד ‎ עם ‎ ייתר ‎ הח״כים ‎ של ‎ "ישראל‎ 
ביתנו". ‎ הבחירה ‎ בין ‎ שני ‎ החלקים ‎ כמוה ‎ כבחירה ‎ בין ‎ רע‎ 
מאוד ‎ לגרוע ‎ ביותר.‎ 


נאום ‎ נתניה ‎ 5/1 


מהי ‎ התגובה ‎ שעל ‎ השמאל ‎ לאמץ ‎ לנאום ‎ נתניהו, ‎ ולפניו ‎ ־  לנאום ‎ אובמה?‎ 
בעמוד ‎ זה ‎ ובעמוד ‎ הקודם ‎ מתפרסמות ‎ דעות, ‎ המבטאות ‎ גישות ‎ שונות.‎ 
הקוראות/ים ‎ מוזמנות/ים ‎ לשלוח ‎ תגובות ‎ באמצעות ‎ 11.§*01.ס111$11@£0מ!‎ 

עם ‎ "מדינת ‎ בובות" ‎ לא ‎ יהיה ‎ שלום‎ 


מאת ‎ תמר ‎ גו־דינסקי‎ 

היינו ‎ רוצים, ‎ שיקום ‎ בישראל ‎ ראש ‎ ממשלה ‎ פורץ ‎ דרך,‎ 
שיעשה ‎ תפנית ‎ של ‎ ממש ‎ במדיניות ‎ הרשמית, ‎ יכיר ‎ בזכויות‎ 
הלאומיות ‎ של ‎ העם ‎ הפלסטיני, ‎ וקודם־כל ‎ בזכותו ‎ למדינה‎ 
עצמאית ‎ בקווי ‎ ה-4 ‎ ביוני ‎ 1967, ‎ ויודיע ‎ על ‎ פירוק‎ 
ההתנחלויות. ‎ זה ‎ לא ‎ קרה ‎ באוניברסיטת ‎ בר-אילן ‎ ב-14 ‎ ביוני.‎ 

פרשנים ‎ ומגיבים ‎ אחדים ‎ הציעו ‎ לראות ‎ את ‎ חצי ‎ הכוס‎ 
המלאה: ‎ נתניהו ‎ בכל ‎ זאת ‎ הוציא ‎ מפיו ‎ את ‎ צמד ‎ המילים‎ 
"מדינה ‎ פלסטינית", ‎ גם ‎ אם ‎ הוסיף ‎ לה ‎ את ‎ התואר ‎ "מפורזת".‎ 
עמדה ‎ דומה ‎ מציג ‎ גם ‎ נעם ‎ הופשטטר ‎ (ר׳ ‎ ע׳ ‎ 4), ‎ המציע‎ 
להיאחז ‎ בדיבור ‎ של ‎ נתניהו, ‎ כדי ‎ להשפיע ‎ על ‎ ציבור ‎ תומכיו.‎ 

ייתכן ‎ שבנסיבות ‎ מסוימות ‎ ניתן ‎ לנופף ‎ באמירה ‎ של ‎ נתניהו‎ 
בדבר ‎ "מדינה ‎ פלסטינית" ‎ לפני ‎ אפו ‎ של ‎ איש ‎ ימין, ‎ בניסיון‎ 
לשכנע ‎ אותו ‎ לנהל ‎ דיאלוג ‎ בנושא ‎ הזה. ‎ אך ‎ אחרי ‎ מהלך ‎ כזה,‎ 
אם ‎ יתרחש, ‎ צריך ‎ יהיה ‎ איש ‎ השמאל ‎ להסביר, ‎ למה ‎ בעצם‎ 
הכוונה ‎ ב״מדינה ‎ פלסטינית", ‎ ומדוע ‎ נתניהו, ‎ בפרטים ‎ שציין,‎ 
דווקא ‎ הבהיר, ‎ שהוא ‎ יעשה ‎ הכל, ‎ כדי ‎ למנוע ‎ את ‎ כינונה.‎ 

כפי ‎ שקורה ‎ בחיים, ‎ מנהיגים ‎ החשים ‎ שעמדתם ‎ מבודדת‎ 
בזירה ‎ הבינלאומית ‎ ואינה ‎ מקובלת ‎ על ‎ רבים ‎ מאזרחיהם,‎ 
מאמצים ‎ אמירות ‎ לצורך ‎ מציאת ‎ חן ‎ ולהקלת ‎ הלחץ, ‎ וזאת ‎ תוך‎ 
סירוס ‎ מהותן. ‎ הדוגמא ‎ הבוטה ‎ ואפילו ‎ המשעשעת ‎ הייתה ‎ זו‎ 
של ‎ ארקדי ‎ גאידמאק, ‎ שבחר ‎ למפלגה ‎ שהקים ‎ את ‎ השם ‎ "צדק‎ 
חברתי״. ‎ ואם ‎ לחזור ‎ לענייני ‎ הסכסוך ‎ הישראלי-פלסטיני ‎ - 
הנשיא ‎ בוש ‎ הכריז ‎ שמטרתו ‎ היא ‎ "שתי ‎ מדינות ‎ לשני ‎ העמים",‎ 
ובפועל ‎ העניק ‎ לממשלות ‎ ישראל ‎ סיוע ‎ מדיני ‎ וצבאי ‎ רחב ‎ הקף‎ 
בעת ‎ שאלה ‎ ניהלו ‎ מלחמות ‎ (לבנון ‎ 2, ‎ עזה) ‎ והרחיבו‎ 
התנחלויות ‎ ובנו ‎ את ‎ גדר ‎ ההפרדה ‎ וקיימו ‎ מצור ‎ כלכלי ‎ על‎ 
עזה.‎ 

אריאל ‎ שרון, ‎ בכהנו ‎ כראש ‎ הממשלה, ‎ השמיע ‎ בפסגת‎ 
עקבה ‎ (יוני ‎ 2003) ‎ דברים ‎ הרבה ‎ יותר ‎ מרחיקי ‎ לכת ‎ מאשר‎ 
נתניהו. ‎ וכך ‎ אמר ‎ שרון ‎ לפני ‎ שש ‎ שנים: ‎ "אין ‎ לישראל ‎ עניין‎ 
לשלוט ‎ בפלסטינים, ‎ צריך ‎ שהפלסטינים ‎ ישלטו ‎ על‎ 
עצמם ‎ במדינה ‎ משלהם. ‎ מדינה ‎ פלסטינית, ‎ דמוקרטית‎ 
החיה ‎ בשלום ‎ מלא ‎ עם ‎ ישראל, ‎ תקדם ‎ לטווח ‎ הארוך ‎ את‎ 
ביטחונה ‎ ושלמותה ‎ של ‎ ישראל ‎ כמדינה ‎ יהודית... ‎ אנו‎ 
נחתור ‎ להשיב ‎ את ‎ ח" ‎ הפלסטינים ‎ למסלולם, ‎ לשפר ‎ את‎ 
המצב ‎ ההומניטארי, ‎ לשקם ‎ את ‎ האמון ‎ ולהתקדם‎ 
לקראת ‎ מימוש ‎ חזון ‎ הנשיא ‎ (- ‎ בוש). ‎ אנו ‎ נפעל ‎ באופן‎ 
שישמר ‎ את ‎ הכבוד ‎ וזכויות ‎ האדם ‎ של ‎ כל ‎ האנשים... ‎ אנו‎ 
מקבלים ‎ את ‎ העיקרון ‎ שאף ‎ פעולה ‎ חד-צדדית ‎ מצד‎ 
כלשהו ‎ לא ‎ תחרוץ ‎ מראש ‎ את ‎ תוצאת ‎ המו״מ ‎ בינינו.‎ 
בסוגיית ‎ המאחזים ‎ הבלתי ‎ מאושרים, ‎ אני ‎ מבקש ‎ לחזור‎ 
על ‎ דבר"... ‎ אנו ‎ נתחיל ‎ מ״ד ‎ בהסרת ‎ מאחזים ‎ בלתי‎ 
מורשים".‎ 


שרון ‎ לא ‎ רק ‎ דיבר ‎ -  אלא ‎ עשה: ‎ הוא ‎ נופף ‎ בפינוי‎ 
ההתנחלויות ‎ מרצועת ‎ עזה ‎ ובהוצאת ‎ הצבא ‎ ממנה ‎ כ״קידום‎ 
השלום", ‎ וזאת ‎ שעה ‎ שהוא ‎ במכוון ‎ סירב ‎ לפינוי ‎ בהסכם ‎ עם‎ 
הרשות ‎ הפלסטינית. ‎ כך, ‎ תכנן ‎ שרון, ‎ הוא ‎ ירוויח ‎ זמן ‎ לקביעת‎ 
עובדות ‎ מוגמרות ‎ באמצעות ‎ המשך ‎ הבנייה ‎ של ‎ התנחלויות‎ 
ושל ‎ הגדר ‎ בגדה. ‎ ומה ‎ עם ‎ המדינה ‎ הפלסטינית ‎ "החיה ‎ בשלום‎ 
עם ‎ ישראל"? ‎ לשרון ‎ הייתה ‎ לכך ‎ תשובה ‎ מעשית: ‎ הפלסטינים‎ 
יקימו ‎ משהו ‎ שיקראו ‎ לו ‎ מדינה ‎ במובלעות ‎ שישראל ‎ תשאיר‎ 
להם, ‎ וזאת ‎ לאחר ‎ שתספח ‎ בדרכים ‎ כאלה ‎ או ‎ אחרות ‎ מחצית‎ 
מהגדה ‎ ותשמור ‎ על ‎ "ירושלים ‎ השלימה".‎ 

הלקח ‎ שניתן ‎ ללמוד ‎ מהתזכורות ‎ ההיסטוריות ‎ הוא, ‎ שאיש‎ 
שמאל ‎ צריך ‎ תמיד ‎ להתייחס ‎ למהות ‎ ההצעות ‎ המדיניות, ‎ ולא‎ 
להסתפק ‎ ברטוריקה, ‎ שגם ‎ לה, ‎ כמובן ‎ יש ‎ חשיבות ‎ מסוימת.‎ 
גישה ‎ כזאת ‎ אינה ‎ מעידה ‎ על ‎ פסימיות ‎ או ‎ על ‎ ייאוש, ‎ אלא ‎ על‎ 
קריאה ‎ נכונה, ‎ ריאליסטית ‎ של ‎ המציאות ‎ ועל ‎ הבנת ‎ הצורך‎ 
להיאבק ‎ בכל ‎ אלה, ‎ שבכסות ‎ של ‎ מלים ‎ נעימות ‎ לאוזן ‎ - 
חוסמים ‎ את ‎ הסיכוי ‎ לסיום ‎ הסכסוך ‎ ולשלום ‎ יציב.‎ 

ברור ‎ שעלינו ‎ להמשיך ‎ לפעול ‎ לקידום ‎ השלום ‎ ולעודד ‎ כל‎ 
גילוי ‎ של ‎ ריאליזם ‎ פוליטי. ‎ אם ‎ אובמה, ‎ משיקולים ‎ שלו, ‎ יעשה‎ 
צעדים ‎ מוחשיים, ‎ כדי ‎ להביא, ‎ למשל, ‎ את ‎ ממשלת ‎ נתניהו‎ 
להקפאת ‎ הבנייה ‎ בהתנחלויות, ‎ לסילוק ‎ מחסומים ‎ בגדה‎ 
ולהסרת ‎ המצור ‎ מעל ‎ עזה ‎ -  יהיה ‎ מקום ‎ לברך ‎ על ‎ כך.‎ 

אך ‎ בדיוק ‎ מתוך ‎ הרצון ‎ לקדם ‎ את ‎ השגת ‎ השלום, ‎ צריך‎ 
להסביר, ‎ ולשוב ‎ ולהסביר, ‎ כי ‎ נאום ‎ נתניהו ‎ לא ‎ היה ‎ תוכנית‎ 
שלום, ‎ אלא ‎ מתכון ‎ לעוד ‎ מלחמות ‎ ולאסונות ‎ נוספים ‎ לשני‎ 
העמים, ‎ הפלסטיני ‎ והישראלי; ‎ שנתניהו, ‎ בהתניות ‎ שלו‎ 
ל״מדינה ‎ פלסטינית", ‎ מכין ‎ את ‎ הקמתה ‎ של ‎ "מדינת ‎ בובות"‎ 
נטולת ‎ ריבונות, ‎ אבל ‎ עם ‎ דגל, ‎ המנון, ‎ וגם ‎ טפטפות ‎ תוצרת‎ 
ישראל.‎ 

מדוע ‎ לא ‎ דנה ‎ הכנסת ‎ בנאום ‎ ראש ‎ הממשלה?‎ 

בדיון ‎ בכנסת ‎ (15.6) ‎ בהצעות ‎ לאי-אמון ‎ בממשלה, ‎ התריע‎ 
ח״כ ‎ מוחמד ‎ ברכה ‎ (חד״ש) ‎ מפני ‎ החלטת ‎ נשיאות ‎ הכנסת,‎ 
לא ‎ לאשר ‎ דיון ‎ בנושא ‎ נאומו ‎ המדיני ‎ של ‎ ראש ‎ הממשלה. ‎ זה‎ 
ניסיון ‎ להוציא ‎ מידי ‎ הכנסת ‎ את ‎ זכותה ‎ הבסיסית ‎ לפקח ‎ על‎ 
עמדות ‎ הממשלה ‎ ומעשיה.‎ 

לגופו ‎ של ‎ נאום ‎ נתניהו ‎ ציין ‎ ח״כ ‎ ברכה, ‎ כי ‎ דרישתו ‎ להכיר‎ 
במדינת ‎ ישראל ‎ כ״מדינת ‎ העם ‎ היהודי" ‎ נועדה ‎ להשכיח, ‎ כי‎ 
הנציגות ‎ הלגיטימית ‎ של ‎ העם ‎ הפלסטיני, ‎ אש״ף, ‎ כבר ‎ הכירה‎ 
במדינה ‎ ישראל ‎ במסגרת ‎ הסכם ‎ אוסלו. ‎ על ‎ סדר ‎ היום ‎ לא‎ 
עומדת ‎ שאלת ‎ ההכרה ‎ בישראל, ‎ אלא ‎ שאלת ‎ העם ‎ הפלסטיני,‎ 
הסובל ‎ מהכיבוש ‎ הישראלי ‎ כבר ‎ 42  שנה, ‎ ואשר ‎ רבים ‎ מבניו‎ 
הם ‎ פליטים, ‎ ואשר ‎ תובע ‎ את ‎ מימוש ‎ זכותו ‎ למדינה ‎ עצמאית‎ 
בצד ‎ ישראל, ‎ ולא ‎ במקומה. ‎ ברכה ‎ הוסיף, ‎ כי ‎ הנפנוף ‎ בצמד‎ 
המלים ‎ "מדינה ‎ יהודית" ‎ אינו ‎ תמים: ‎ מטרתו ‎ האמיתית ‎ היא‎ 
להצדיק ‎ את ‎ האפליה ‎ הנמשכת ‎ של ‎ האזרחים ‎ הערבים.‎ 


ועד ‎ עובדי ‎ יוניליווו ‎ הכריז ‎ סכסון ‎ עבודה‎ 


ועד ‎ העובדים ‎ של ‎ השלוחה ‎ הישראלית ‎ של ‎ החברה ‎ הרב-‎ 
לאומית ‎ יוניליוור, ‎ יצרנית ‎ ומשווקת ‎ מותגי ‎ מזון ‎ מהמובילות‎ 
בארץ ‎ (בעלת ‎ המותגים ‎ המובילים ‎ -  בלו ‎ בנד, ‎ תלמה, ‎ קנור,‎ 
דאב, ‎ מזולה, ‎ בדין ‎ ועוד), ‎ הכריז ‎ בשבוע ‎ שעבר ‎ על ‎ סכסוך‎ 
עבודה ‎ בחברה. ‎ "אני ‎ לא ‎ מצליח ‎ להבין, ‎ למה ‎ קונצרן ‎ גדול‎ 
שממשיך ‎ להרוויח, ‎ רוצה ‎ לקצץ ‎ 30%  מהתנאים ‎ שהעובדים‎ 
שלנו ‎ השיגו ‎ בעמל ‎ רב ‎ במשך ‎ שנים ‎ רבות. ‎ אם ‎ לא ‎ תהיה ‎ ברירה‎ 
נצא ‎ למאבק ‎ ארוך״ ‎ -  אמר ‎ אברהם ‎ ישועה, ‎ יו״ר ‎ הוועד.‎ 

הסכסוך ‎ נוגע ‎ ל-800 ‎ מתוך ‎ כ-1,300 ‎ עובדים, ‎ המועסקים‎ 
ביוניליוור ‎ ישראל, ‎ בארבע ‎ אתרים ‎ שונים: ‎ בחיפה, ‎ בוורד‎ 
הגליל ‎ שבצפת, ‎ בערד ‎ ובקרית ‎ שדה ‎ התעופה, ‎ שם ‎ ממוקם‎ 
מטה ‎ החברה.‎ 

ההנהלה ‎ החליטה ‎ לשנות ‎ את ‎ המצב ‎ הקיים, ‎ ולהטיל ‎ על‎ 
העובדים ‎ את ‎ נטל ‎ המס ‎ בגין ‎ הטבות ‎ של ‎ נופש ‎ וביגוד ‎ שנתי;‎ 
דחתה ‎ באופן ‎ חד-צדדי ‎ את ‎ יציאת ‎ העובדים ‎ לנופש ‎ שנתי;‎ 
מונעת ‎ העברת ‎ סדרניות ‎ מדור ‎ ב׳ ‎ לדור ‎ א׳ ‎ בהתאם ‎ להסכם;‎ 
יוצרת ‎ אפליה ‎ לרעה ‎ בקידום ‎ עובדים ‎ המאורגנים ‎ בהסכם‎ 
קיבוצי ‎ לעומת ‎ עובדים ‎ המועסקים ‎ בחוזה ‎ אישי; ‎ מפעילה‎ 
לחצים ‎ על ‎ עובדים ‎ מאורגנים ‎ לחתום ‎ על ‎ חוזים ‎ אישיים, ‎ כדי‎ 
שוועד ‎ העובדים ‎ וההסתדרות ‎ יפסיקו ‎ לייצג ‎ אותם.‎ 

רק ‎ לאחרונה, ‎ עשרות ‎ עובדים ‎ בכירים ‎ ביוניליוור ‎ קיבלו‎ 
בונוסים ‎ בגובה ‎ של ‎ כ-6 ‎ מיליון ‎ שקל. ‎ "חלוקת ‎ הבונוסים ‎ הללו‎ 
אינה ‎ צריכה ‎ לבוא ‎ על ‎ גבם ‎ וחשבונם ‎ של ‎ העובדים ‎ בהסכם‎ 
הקיבוצי״ ‎ -  אמר ‎ אברהם ‎ ישועה.‎ 

תחרות ‎ עיצוב ‎ סמל ‎ לאירועים ‎ לציון‎ 
90  שנה ‎ למפלגה ‎ הקומוניסטית ‎ בארץ‎ 

ועדת ‎ ההכנה ‎ לאירועים ‎ לציון ‎ 90  שנה ‎ לייסודה ‎ של‎ 
המפלגה ‎ הקומוניסטית ‎ בארץ ‎ מודיעה ‎ בזאת ‎ על‎ 

תחרות ‎ עיצוב ‎ סמל ‎ גרפי ‎ לאירועים.‎ 

הצעות ‎ נא ‎ לשלוח ‎ במייל ‎ ! 31<1. 01x1.1 וח@10ח1‎ 
המועד ‎ האחרון ‎ לקבלת ‎ הצעות: ‎ 15.7.09 

הגדה ‎ השמאלית‎ 

אחד ‎ העם ‎ 70, ‎ ת״א‎ 
ביום ‎ ר, ‎ 26  ביוני, ‎ בשעה ‎ 13.00 

כדורגל ‎ ופוליטיקה‎ 

דיון ‎ בהשתתפות ‎ עיתונאים ‎ וחוקרים‎ 

לאחר ‎ הדיון ‎ -  טורניר ‎ כדורגל‎ 


בשבת, ‎ 27  ביוני, ‎ בשעה ‎ 17.30 

רטרוספקטיבה ‎ לתומר ‎ וברק ‎ היימן‎ 

בימאים ‎ של ‎ סרטי ‎ תעודה‎ 
בשעה ‎ 20.30  -  שיחה ‎ עם ‎ הבימאים‎ 


ממ״י ‎ ביטל ‎ מכרז ‎ מפלה ‎ בעגימי‎ 

כפי ‎ שדרש ‎ ח״כ ‎ עפו ‎ אגברייה ‎ (חד״ש) ‎ מעל ‎ בימת ‎ הכנסת,‎ 
ביטל ‎ מינהל ‎ מקרקעי ‎ ישראל ‎ בשבוע ‎ שעבר ‎ מכרז ‎ על ‎ קרקע‎ 
בשכונת ‎ עג׳מי ‎ ביפו. ‎ לפני ‎ כחודש ‎ זכתה ‎ במכרז ‎ החברה‎ 
"באמונה", ‎ המתמחה ‎ בהקמת ‎ פרויקטים ‎ למגזר ‎ הדתי-לאומי‎ 
-  והדבר ‎ עורר ‎ זעם ‎ בקרב ‎ ערביי ‎ יפו. ‎ מעבר ‎ להתנגדותם‎ 
לכניסת ‎ מתנחלים ‎ לשכונה, ‎ התושבים ‎ מוחים ‎ גם ‎ על ‎ המחירים‎ 
הגבוהים, ‎ שדורש ‎ המינהל ‎ בעבור ‎ הקרקעות ‎ ־  מחירים‎ 
המונעים ‎ מהם ‎ לרכוש ‎ דירות ‎ בעיר ‎ מגוריהם.‎ 


ניצחון ‎ לעמים ‎ המקוריים ‎ שהפגינו ‎ בפרו:‎ 

הפרלמנט ‎ גנז ‎ את ‎ החוקים‎ 

הפרלמנט ‎ בפרו ‎ הודיע ‎ בסוף ‎ השבוע ‎ כי ‎ ביטל ‎ את ‎ שני‎ 
החוקים ‎ שנועדו ‎ להתיר ‎ בניית ‎ מפעלים ‎ וסלילת ‎ כבישים‎ 
בשטחים ‎ מיוערים ‎ באזור ‎ האמזונס. ‎ העלאת ‎ ההחלטות ‎ בפני‎ 
הפרלמנט ‎ הציתה ‎ מחאה ‎ אלימה ‎ של ‎ שבטים ‎ אינדיאנים ‎ החיים‎ 
במקום, ‎ מחאה ‎ במסגרתה ‎ נהרגו ‎ עשרות ‎ מפגינים.‎ 

לזכרה ‎ של ‎ חיה ‎ תומא‎ 

ב-16.6 ‎ ליוו ‎ בני ‎ המשפחה, ‎ חברים ‎ וידידים ‎ את ‎ חיה ‎ תומא‎ 
בדרכה ‎ האחרונה. ‎ חיה ‎ נפטרה ‎ לאחר ‎ מחלה ‎ קשה ‎ והיא ‎ בת ‎ 78 

אני ‎ זוכר ‎ את ‎ חיה ‎ מהמחנה ‎ הארצי ‎ של ‎ הנוער ‎ הקומוניסטי,‎ 
שנערך ‎ ב-1945. ‎ במחנה ‎ גילתה ‎ חיה ‎ רגישות ‎ מיוחדת ‎ לקבוצה‎ 
של ‎ צעירים ‎ ארמנים, ‎ להם ‎ סייעה ‎ להשתלב ‎ בחיי ‎ החברה. ‎ כבר‎ 
אז ‎ התגלו ‎ אצלה ‎ התכונות ‎ של ‎ רגישות ‎ ואיכפתיות, ‎ פעלתנות‎ 
ודבקות ‎ במטרה, ‎ שעיצבו ‎ את ‎ אישיותה ‎ המיוחדת.‎ 

הכרותה ‎ עם ‎ ההיסטוריון ‎ אמיל ‎ תומא ‎ הניבה ‎ זוגיות‎ 
מופלאה ‎ ויחסים ‎ של ‎ כבוד ‎ הדדי, ‎ שאותם ‎ זוכרים ‎ בני‎ 
המשפחה ‎ כמו ‎ גם ‎ החברים.‎ 

לאחר ‎ מותו ‎ של ‎ אמיל ‎ תומא, ‎ התגייסה ‎ חיה ‎ להנצחת ‎ זכרו.‎ 
היא ‎ יזמה ‎ וקידמה ‎ את ‎ הקמתו ‎ בחיפה ‎ של ‎ מכון ‎ המחקר ‎ ע״ש‎ 
אמיל ‎ תומא ‎ ודאגה ‎ לפעולתו ‎ התקינה.‎ 

לאחר ‎ שנים ‎ של ‎ עבודה, ‎ ריכזה ‎ חיה ‎ בשנים ‎ האחרונות ‎ את‎ 
תשומת ‎ לבה ‎ לתחום ‎ האמנות, ‎ ציירה ‎ והציגה ‎ תערוכות ‎ בארץ‎ 
ובחו״ל.‎ 

נזכור ‎ את ‎ חיה ‎ הפעילה ‎ להבנה ‎ יהודית-ערבית ‎ בחיפה‎ 
ובארץ ‎ בכלל, ‎ את ‎ פעילותה ‎ בקרב ‎ הנשים, ‎ את ‎ חזונה ‎ על ‎ עתיד‎ 
מאושר ‎ לשני ‎ העמים.‎ 

עוזי ‎ בורשטיין‎ 

למיקי ‎ ולכל ‎ בני ‎ המשפחה‎ 

איתכם ‎ באבלכם ‎ הכבד ‎ במותה ‎ של‎ 

חיה ‎ תומא‎ 

אמנית ‎ ופעילה ‎ ללא ‎ לאות ‎ להבנה ‎ יהודית-ערבית‎ 

ועד ‎ מחוז ‎ חיפה ‎ של ‎ מק״י‎ 


ת״ד ‎ 26205, ‎ ת״א ‎ 61261, ‎ □ל׳ ‎ 6293944-03, ‎ פקס ‎ 6297263-03, ‎ 8.11־111310.01 ‎ @10מ1‎ 
אתר ‎ מק״י‎ ;  11.§'1.01^131מ.1¥1¥1¥‎ ,  אתר ‎ חד״ש ‎ :  11.§'13811.01>113.¥!¥!¥!‎ 


